Държавен вестник, бр. 50, 2011 г., стр. 77

БРОЙ  50	
Д Ъ Р Ж А В Е Н  В Е С Т Н И К 	
СТР.  77  
Изборен кодекс
Чл. 122. (1) Всеки кандидат за общински съветник може да бъде предложен за регистриране в 
кандидатска листа само на една партия, коалиция от партии или инициативен комитет и само в един 
изборен район. 
(2) Всеки кандидат за кмет може бъде предложен за регистриране само от една партия, коалиция от 
партии или инициативен комитет и само в един изборен район. Кандидат за кмет на община не може 
да бъде и кандидат за кмет на кметство. 
(3) Кандидат за кмет на инициативен комитет не може да бъде кандидат за общински съветник на 
партия или коалиция от партии, а кандидат за общински съветник на инициативен комитет не може 
да бъде кандидат за кмет на партия или коалиция от партии. 
(4) Кандидат за кмет на партия или коалиция от партии може да бъде и кандидат за общински 
съветник само на същата партия или коалиция от партии. В случай че бъде избран за кмет, той 
отпада от кандидатската листа за общински съветници. 
(5) Когато кандидат по ал. 1 или 2 бъде регистриран от повече от една партия, коалиция от партии 
или инициативен комитет или в повече от един изборен район или в нарушение на изискванията на 
ал. 3 или 4, действителна е първата по време регистрация. 
(6) Народен представител може да бъде кандидат за кмет. В случай че е избран, се прекратяват 
пълномощията му на народен представител. 
(7) Нарушаването на изискванията по ал. 1 – 4 и 6 води до недействителност на регистрацията, 
а когато то бъде открито след произвеждането на изборите – до недействителност на избора, ако 
кандидатът е избран. 
(8) Централната избирателна комисия констатира и обявява за недействителни регистрациите, 
извършени в нарушение на ал. 1, 2, 3 или 4. Решението се обявява незабавно и се уведомяват 
общинската избирателна комисия и съответните кандидати, партии, коалиции от партии и инициативни 
комитети. 
(9) Решението на Централната избирателна комисия за обявяване недействителността на 
регистрацията на кандидатите по ал. 8 може да се обжалва пред Върховния административен съд 
по реда на чл. 26, ал. 8.
Приложение № 57
ОБЩИНСКА ИЗБИРАТЕЛНА КОМИСИЯ
ОБЩИНА ..........................................................
ОБЛАСТ ............................................................
УДОСТОВЕРЕНИЕ
за регистриран кандидат за общински съветник
(по чл. 33, ал. 1, т. 15 от Изборния кодекс)
№........../..................2011 г.
Общинската избирателна комисия удостоверява, че с Решение № ............................................./
................................. 2011 г.
..................................................................................................................................................................................., 
(собствено, бащино (ако е приложимо) и фамилно име)
ЕГН/ЛН ..............................., е регистриран/а за кандидат за общински съветник в изборите на 
23 октомври 2011  г. в листата на 
.....................................................................................................................................................................................
(партия/коалиция от партии/инициативен комитет)
…….................. 2011 г.
Председател:
Секретар:
Под съкращението „ЛН“ се разбира личен номер на гражданин на друга държава – членка на 
Европейския съюз.